nahid-hub/BLUGE-bengali-wikipedia-section-title-prediction huggingface dataset:
২০১৩ সালে শাকিব খান ও অপু বিশ্বাসকে নিয়ে জাকির হোসেন রাজু চলচ্চিত্রটি নির্মাণের ঘোষণা দেন। তখন চলচ্চিত্রটির মহরতও অনুষ্ঠিত হয়েছিল তাদের নিয়ে। এরপর‍, চলচ্চিত্রটির চিত্রগ্রহণ শুরু হতে দেরি হয়।

২০১৯ সালে এসে জাকির হোসেন রাজু চলচ্চিত্রের অভিনয়শিল্পী ও গল্পে পরিবর্তন আনেন এবং অপু বিশ্বাসের পরিবর্তে শবনম বুবলিকে অভিনয়শিল্পীর তালিকায় যোগ করেন।

সঠিক অনুচ্ছেদ শিরোনাম কোনটি?
titleA. চিত্রায়ণ
titleB. মুক্তি
titleC. সঙ্গীত
titleD. প্রযোজনা
উত্তর: titleD
১৯৪২ সালের রেল মানচিত্র অনুসারে ডিব্রু-শদিয়া রেলওয়ের মুখ্য পথটি ডিবরুমুখ থেকে আরম্ভ হয়ে লিডুতে শেষ হয়েছিল। এইটি পথের মুখ্য স্টেশনগুলি ছিল- ডিব্রুগড় টাউন, চাবুয়া, তিনসুকিয়া, মাকুম, ডিগব, মার্ঘেরিটা ও লিডু। মাকুম জংশন থেকে অন্যএকটি শাখা গিয়েছিল চৈখোবাঘাট পর্যন্ত। শাখাপথের মুখ্য স্টেশনগুলি ছিল- বরা-হাপজান, ডুমডুমা, তালাপ, ডাঙরী ও চৈখোবাঘাট। ১৯০৩ সালে আসাম বেঙ্গল রেলওয়ে তিনসুকিয়া পর্যন্ত সম্প্রসারণ করায় এই স্টেশনটি ডিব্রু-শদিয়া রেলওয়ে ও আসাম বেঙ্গল রেলওয়ের জংশন স্টেশনে রূপান্তরিত হয়েছিল। মার্ঘেরিটা থেকে একটি রেলপথ নামদাং ও লিডু থেকে একটি রেলপথ টিপংপানী কয়লাক্ষেত্র পর্যন্ত গিয়েছিল।

সঠিক অনুচ্ছেদ শিরোনাম কোনটি?
titleA. বর্তমান
titleB. রেলপথ
titleC. ইতিহাস
titleD. উত্তরসূরী
উত্তর: titleB
ভাইস এডমিরাল জন পয়েনডেক্সটার ইরান-কনট্রা এফেয়ার বিষয়ক কংগ্রেশনাল কমিটিতে তার সাক্ষ্য দিতে গিয়ে বলেন, "আমি ইচ্ছাকৃতভাবেই রাষ্ট্রপতিকে জিজ্ঞেস না করার সিদ্ধান্ত গ্রহণ করি, যাতে আমি সিদ্ধান্তটি থেকে রাষ্ট্রপতিকে দূরে সরিয়ে রাখতে পারি, এবং যদি এটা ভবিষ্যতে কখনও প্রকাশিত হয়ে যায় তাহলে যাতে তিনি কিছু অস্বীকার্যতার সুযোগ নিতে পারেন।"


সঠিক অনুচ্ছেদ শিরোনাম কোনটি?
titleA. চার্চ কমিটির আইনগত বাঁধা
titleB. ইরান-কনট্রা এফেয়ার
titleC. অন্যান্য উদাহরণ
titleD. তথ্যসূত্র
উত্তর: titleB
শাম্ব মহাভারতে বর্ণিত কৌরবদের প্রধান দুর্যোধনের কন্যা লক্ষ্মণাকে বিবাহ করেন। প্রথমে শাম্ব লক্ষ্মণাকে বিবাহ করতে চাইলেও লক্ষ্মণার তাতে সম্মতি ছিল না। বিবাহযোগ্যা কন্যা লক্ষ্মণার জন্য দুর্যোধন এক স্বয়ম্বর সভার আয়োজন করেছিলেন যাতে সে নিজেই নিজের পতি নির্বাচন করতে পারে। তখন শাম্ব লক্ষ্মণাকে সেই স্বয়ম্বর সভা থেকে বলপূর্বক হরণ করে নিয়ে এসে বিবাহ করেন। এতে কুরু বংশের প্রধানরা ক্রুদ্ধ হয়ে শাম্বকে আক্রমণ করেন এবং তাঁকে ও লক্ষ্মণাকে হস্তিনাপুরে আটক করেন। দেবর্ষি নারদের মুখে এই সংবাদ পেয়ে যদু বংশের প্রধানরাও ক্রুদ্ধ হয়ে তাঁদের রাজা উগ্রসেনের নেতৃত্বে হস্তিনাপুর আক্রমণ করতে প্রস্তুত হন। তখন কৃষ্ণের অগ্রজ বলরাম উভয়পক্ষের মধ্যে সন্ধিস্থাপনের উদ্দেশ্যে হস্তিনাপুরে যাত্রা করেন। সেখানে তিনি কৌরবদের অনুরোধ করেন যাতে তাঁরা শাম্ব এবং লক্ষ্মণাকে ফিরিয়ে দেন। এই অনুরোধে কৌরবেরা প্রথমে সম্মত হননি। তখন বলরাম রুষ্ট হয়ে বলেন যে তিনি যুদ্ধ করে সমগ্র হস্তিনাপুরকেই গঙ্গায় নিক্ষেপ করবেন। বলরামের ক্রুদ্ধ মূর্তি দেখে ও ভয়াবহ যুদ্ধের ইঙ্গিত পেয়ে তাঁরা শাম্ব ও লক্ষ্মণাকে মুক্তি দেন।

সঠিক অনুচ্ছেদ শিরোনাম কোনটি?
titleA. বিবাহ
titleB. ঋষির অভিশাপ
titleC. জন্ম
titleD. কৃষ্ণের অভিশাপ
উত্তর: titleA
রাজেন্দ্র প্রসাদ বিহারের সিওয়ানে এক কায়স্থ পরিবারে জন্মগ্রহণ করেছিলেন। তার পিতার নাম ছিল মহাদেব সহায়, তিনি সংস্কৃত ও পারশিয়ান ভাষায় সুপণ্ডিত ছিলেন। পাঁচ বছর বয়েসে তাকে মৌলভির কাছে পারশিয়ান ভাষা শিক্ষার জন্যে পাঠানো হয়। ১৮৯৬ সালে ছাপড়ার স্কুলে ভর্তি হন। পরবর্তী শিক্ষা সম্পন্ন হয় পাটনায়। তিনি কলকাতা বিশ্ববিদ্যালয়ের প্রবেশিকা পরীক্ষায় প্রথম স্থান অর্জন করেন ও বৃত্তি পান। ১৯০২ সালে প্রেসিডেন্সি কলেজে ভর্তি হন বিজ্ঞান বিভাগে। ১৯০৫ সালে প্রথম শ্রেনীতে উত্তীর্ণ হয়ে কলা নিয়ে পড়তে শুরু করেন ও ১৯০৭ সালে অর্থনীতি বিষয়ে কৃতিত্বের সাথে স্নাতকোত্তর পাশ করেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. রাজনীতি
titleC. শিক্ষক ও আইনজীবী
titleD. প্রারম্ভিক জীবন
উত্তর: titleD
সমকামী এবং ধর্ম ত্যাগকারীদের মৃত্যুদণ্ডের সাজা দেওয়ার পক্ষপাতি হওয়ায় "ওয়াল স্ট্রিট জার্নালে" সাদানন্দ দুমে সমালোচনা করেন। তিনি জাকির নায়েকের বক্তব্য; ভারত শরিয়া আইন দ্বারা শাসিত হওয়া উচিত এই জাতীয় মন্তব্যেরও সমালোচনা করেন। জাকির নায়েকের মতে “ইহুদীরা আমেরিকা শাসন করছে” এবং তারাই মুসলিম দুনিয়া প্রধান শত্রু, জাকিরের এই দৃষ্টিভঙ্গির তিনি সমালোচনা করেন। মুসলিম ভূমিতে অমুসলিমের কোন উপাসনালয় প্রতিষ্ঠার বিরুদ্ধে যে নিষেধাজ্ঞা এবং তালিবানের বামিয়ান বৌদ্ধদের উপর বোমা হামলার প্রতি নায়েকের সমর্থনকে তিনি আলোচনায় তুলে ধরেন। দুমেনের মতে মানুষ নায়েকের বার্তাকে গুরুতর ভাবে নিচ্ছে যার প্রমাণ দেখা গিয়েছিল নাজিবুল্লাহ জাজি, রাহিল শেখ এবং কাফেল আহমেদের মত মানুষদের ক্ষেত্রে যারা প্রকৃতপক্ষে ছিল জাকির নায়েকের অনুসারী। নাজিবুল্লাহ জাজি গ্রেফতার হন নিউইয়র্ক সাবওয়েতে নিজের উপর বোমা মেরে আতঙ্ক সৃষ্টির পরিকল্পনা করার জন্য। ২০০৬ সালে মুম্বাইতে সিরিজ বোমা হামলার অন্যতম পরিকল্পনাকারী ছিল রাহিল শেখ এবং কাফেল আহমেদ আত্মহন্তারক হিসেবে গ্লাসগো এয়ারপোর্টে আতঙ্ক সৃষ্টি করতে গিয়ে ব্যর্থ হন। দুমে আরো বলেন, “ভারতীয়রা যেভাবে হিন্দুমৌলবাদীদের বিরুদ্ধে সোচ্চার, একইভাবে যদি এই কট্টোর ইসলামপ্রচারকারীর বিরুদ্ধে সমালোচনা করতে না পারে, তবে ধর্মনিরপেক্ষ ভারত বিনির্মাণের যে আদর্শ তাতে গভীর ক্ষত রয়ে যাবে।"

নির্বাসিত বাংলাদেশী লেখিকা তসলিমা নাসরিন নায়েককে আধুনিক সমাজের জন্য ‘ভয়ঙ্কর’ একজন ব্যক্তি বলে মন্তব্য করেন। কারণ হিসেবে তিনি উল্লেখ করেছেন, “জাকির নায়েক সপ্তম খ্রিষ্টাব্দে ব্যবহৃত কোরানের আয়াতকে ন্যায্যতা দেওয়ার প্রচেষ্টা করছেন। একবিংশ শতকে দাঁড়িয়েও যৌনদাসী, বহুবিবাহ এবং স্ত্রীর গায়ে হাত তোলার মত কাজগুলিকে সমর্থন জানাচ্ছেন। নায়েক খুব ভয়ঙ্কর, কারণ তিনি একবিংশ শতকেও সপ্তম শতকের নিয়ম চালু রাখার চেষ্টা করেন।“

সঠিক অনুচ্ছেদ শিরোনাম কোনটি?
titleA. সমকামীতা ইসলাম ধর্ম ত্যাগকারী এবং নারী বিরোধী অবস্থান
titleB. বক্তৃতা ও বিতর্ক
titleC. হত্যার হুমকি
titleD. ইসলামের শ্রেষ্ঠত্ব
উত্তর: titleA
১৮৯৮ সালে স্টেট ফরেস্ট প্রাদেশিক বন বিভাগ প্রতিষ্ঠিত হয়। এর ফলে প্রথমবারের মত বুরাবের উদ্যানটি সংরক্ষণের সুযোগ তৈরি হয়। ১৯২০ সালে উদ্যানটি জাতীয়করণ করা হয় এবং কাজাখস্থান সরকার এটিকে স্পা টাউন হিসেবে ঘোষণা করে। ১৯৩৫ সালে জাতীয় প্রাকৃতিক অঞ্চল সংরক্ষণ সংস্থা প্রতিষ্ঠা করা হয়। ১৯৫১ সালে সংস্থাটি অকার্যকর হয়ে যায় এবং এর পরিবর্তে বুরাবে ফরেস্ট নামের অনুরূপ কাজের উদ্দেশ্যে একটি প্রতিষ্ঠান গড়ে তোলা হয়। ১৯৯৭ সালের মে মাসে সরকার বুরাবে ফরেস্টকে রূপান্তরিত করে ন্যাচারাল অ্যান্ড ওয়েল-বিয়িং কমপ্লেক্স অফ দ্য ফরেস্ট অব বুরাবে নামকরণ করে। এই প্রতিষ্ঠানের দায়িত্বে ছিল প্রাদেশিক সরকার। ২০০০ সালের অগাস্টে জাতীয় প্রাকৃতিক উদ্যান নামে ৮৩,৫১১ হেক্টর বিশিষ্ট স্থান চিহ্ণিতকরণ করা হয়। এর মধ্যে ৪৭,৬০০ ছিল বনাঞ্চল। ২০১০ সালে উদ্যানের সীমানা বৃদ্ধি করে ১২৯৯৩৫ হেক্টর করা হয়। ২০১২ সালে ৩৭০ হেক্টর জায়গা উদ্যানের সীমানা থেকে বাদ দেয়া হয়।

সঠিক অনুচ্ছেদ শিরোনাম কোনটি?
titleA. প্রচলিত গল্পগাথা
titleB. উদ্ভিদ ও প্রাণী
titleC. ইতিহাস
titleD. জলবায়ু
উত্তর: titleC
পুরী এবং ভুবনেশ্বর এই বিভাগের দুটি গুরুত্বপূর্ণ যাত্রীবাহী ট্রেন প্রান্তিক (টার্মিনাল), প্রতিদিন এই দুটি স্টেশন থেকে ৩৩ জোড়া মেল/এক্সপ্রেস এবং ১০ জোড়া যাত্রী ট্রেন যাত্রা শুরু/সমাপ্ত করে। এই কোচিং ডিপোগুলির বেস হোল্ডিং রয়েছে যথাক্রমে ১০৬৩ টি এবং ৫৭০ টি কোচ। প্রতিদিন গড়ে ১৫০ টি কোচিং ট্রেন এই বিভাগ দ্বারা পরিচালিত হয়।

সঠিক অনুচ্ছেদ শিরোনাম কোনটি?
titleA. পণ্য পরিবহন
titleB. ট্রেন পরিষেবা
titleC. রেলপথ
titleD. যাত্রী সুযোগ-সুবিধা
উত্তর: titleB
স্পর্শীয় বহুভুজের ক্ষেত্রে এর প্রতিটি বাহুই একটি নির্দিষ্ট বৃত্তের স্পর্শক। এই বৃত্তটিকে অন্তঃবৃত্ত বলা হয় যার কেন্দ্রকে বহুভুজটির একটি কেন্দ্র বিবেচনা করা যায়।

কোন চক্রীয় বহুভুজের বাহুগুলোর লম্ব-সমদ্বিখন্ডক রেখাগুলো যে বিন্দুতে ছেদ করে তাকে চক্রীয় বহুভুজটির কেন্দ্র বলা হয়। অন্যভাবে চক্রীয় বহুভুজের শীর্ষগুলো দিয়ে গমনকারী বৃত্তের কেন্দ্রই চক্রীয় বহুভুজের কেন্দ্র। উল্লেখিত বৃত্তটিকে পরিবৃত্ত এবং এর কেন্দ্রকে পরিকেন্দ্র বলা হয়।

যদি কোন বহুভুজ একই সঙ্গে স্পর্শীয় ও চক্রীয় হয় তবে একে দ্বিকেন্দ্রিক বহুভুজ বলা হয়। যেমন— সকল ত্রিভুজই দ্বিকেন্দিক। দ্বিকেন্দ্রিক বহুভুজের অন্তকেন্দ্র ও পরিকেন্দ্র সাধারণ অন্তকেন্দ্র ও পরিকেন্দ্র বিন্দুর মত নয়।

সঠিক অনুচ্ছেদ শিরোনাম কোনটি?
titleA. স্পর্শীয় বহুভুজ ও চক্রীয় বহুভুজের কেন্দ্র
titleB. ত্রিভুজের কেন্দ্র
titleC. সিমেট্রিক বা প্রতিসাম্যিক বস্তুর কেন্দ্র
titleD. বৃত্ত, গোলক ও রেখাংশের কেন্দ্র
উত্তর: titleA
ওয়াল্ট ডিজনী কনসার্ট হল কমপ্লেক্সের পশ্চিম অংশে একটি ছোট সবুজ বাগান ফার্স্ট গ্রান্ড এভিনিউ থেকে আসা দর্শনার্থীদের আকর্ষন করছে। কনসার্ট হলের অন্যতম ডোনার লিলিয়ান ডিজনীর পছন্দ অনুযায়ী এই বাগানের ডিজাইন করা হয়। কনসার্ট হলের যে কোন প্রোগামে আগত অতিথিরা এখানে কিছু সময় অবসর কাটাতে কিংবা ঘুরে বেড়াতে পছন্দ করেন। এখানে বসেই একটু দূরে তাকালে চোখে পড়ে শান্ত পানির লেক। রাতের লাল নীল ঝকঝকে আলো প্রতিবিম্বিত হয় লেকের পানিতে। বাগানের মাঝে একটি সুন্দর বসার যায়গা দেখতে অনেকটা পদ্ম ফুলের মতো। লিলিয়ান ডিজনী পদ্ম ফুল পছন্দ করতেন। স্থপতি গেরী এই কৃত্রিম ফুলটিকে ডিজনীর জন্য তৈরী করেছেন এবং নাম দিয়েছেন "রোজ ফর লিলি"। ডিজনীর পছন্দের এক ধরনের চিনা মাটির ভাঙা টুকরো দিয়ে এটি তৈরী করা হয়েছে।

সঠিক অনুচ্ছেদ শিরোনাম কোনটি?
titleA. বর্ণনা
titleB. নির্মান কাজ
titleC. রোজ ফর লিলি
titleD. একোস্টিক ডিজাইন
উত্তর: titleC
জাতওয়ানকে পরাজিত করার পরে আইবেক কুহরাম ফিরে আসেন এবং গঙ্গা-যমুনা দোয়াব আক্রমণ করার প্রস্তুতি গ্রহণ করেন।১১৯২ সালে তিনি মেরান, বরণ (আধুনিক বুলন্দশহর) -এর নিয়ন্ত্রণ নেন, সেখান থেকে পরবর্তী সময়ে গহাদাবাল রাজ্যের বিরুদ্ধে অভিযান পরিচালনা করেন।১১৯২ সালে তিনি দিল্লিরও নিয়ন্ত্রণ নেন এবং যেখানে তাঁর প্রতিনিধি হিসেবে স্থানীয় তোমারা শাসককে রেখে যান। পরবর্তীতে ১১৯৩ সালে তোমারা শাসককে রাষ্ট্রদ্রোহের জন্য পদচ্যুত করেন এবং দিল্লির সরাসরি নিয়ন্ত্রণ নেন।

সঠিক অনুচ্ছেদ শিরোনাম কোনটি?
titleA. মুহাম্মদ ঘুরি মৃত্যু পরবর্তী সময়
titleB. ব্যক্তিগত জীবন
titleC. দোয়াবে প্রাথমিক বিজয়
titleD. ধর্ম
উত্তর: titleC
মারাঠাদের সম্মুখযুদ্ধে বাধ্য করতে ব্যর্থ হয়ে আলীবর্দী এবার তাদের তাড়ানোর জন্য শঠতার আশ্রয় নেন। আলীবর্দী তার অন্যতম প্রধান সেনাপতি গোলাম মুস্তফা খানের পরামর্শ অনুযায়ী ভাস্কর পণ্ডিতের নিকট মূল্যবান উপহারসামগ্রী এবং বন্ধুত্বপূর্ণ বাণী প্রেরণ করেন। বাংলার চৌথ সম্পর্কে একটি শান্তিপূর্ণ সমাধানের জন্য তিনি ভাস্কর পণ্ডিত এবং তার ২২ জন সেনানায়ককে তার সঙ্গে আলোচনার জন্য তার শিবিরে আমন্ত্রণ জানান। বৈঠকটি ১৭৪৪ সালের ৩১ মার্চ মাঙ্কারায় একটি বিশাল তাঁবুতে অনুষ্ঠিত হওয়ার কথা ছিল। তাঁবুতে প্রবেশ করার পরপরই পর্দার আড়ালে লুকিয়ে থাকা গুপ্তঘাতকেরা ভাস্কর পণ্ডিত এবং তার ২১ জন সেনানায়ককে হত্যা করে। রঘুজী গায়কোন্ডে নামক ১ জন মারাঠা সেনানায়ক কোনোক্রমে প্রাণ বাঁচিয়ে কাটোয়ায় মারাঠা শিবিরে পৌঁছাতে সমর্থ হন।।

সঠিক অনুচ্ছেদ শিরোনাম কোনটি?
titleA. ভাস্কর পণ্ডিতের হত্যাকাণ্ড
titleB. মারাঠা আক্রমণ
titleC. পটভূমি
titleD. মারাঠাদের পশ্চাৎপসরণ এবং ফলাফল
উত্তর: titleA
বিশ্বের অন্যান্য শহরের তুলনায় ব্যাংককে অপরাধের হার তুলনামূলকভাবে কম। সড়ক দুর্ঘটনা বড় ধরনের বিপর্যয় এখানে , যেখানে প্রাকৃতিক দুর্যোগ খুব কমই ঘটে । অন্তর্বর্তীকালীন রাজনৈতিক অস্থিরতা এবং মাঝেমধ্যে সন্ত্রাসী হামলার ফলে প্রাণহানির মত ঘটনাও ঘটেছে। 

যদিও ব্যাংককে অপরাধ তুলনামূলকভাবে কম, তারপরও অহিংস অপরাধ যেমন- পকেট-মার, পার্স ছিনতাই এবং ক্রেডিট কার্ড জালিয়াতির মতো ঘটনা হরহামেশা ঘটে থাকে। ব্যাংককে ১৯৬০ এর দশকের পর থেকে ক্রমবর্ধমান অপরাধ বৃদ্ধির কারণ হিসেবে আংশিকভাবে নগরায়ন, অভিবাসন, বেকারত্ব এবং দারিদ্র্যতাকে দায়ী করা যায়। ১৯৮০ এর দশকের শেষভাগে, ব্যাংককের অপরাধের হার দেশের অন্যান্য অংশের চেয়ে চারগুণেরও বেশি ছিল। পুলিশ দীর্ঘদিন ধরে শহরের বাসা-বাড়িতে চুরি থেকে শুরু করে হামলা , হত্যার মত অপরাধ দমনে ব্যস্ত ছিল। ১৯৯০ এর দশকে যানবাহন চুরি এবং সংগঠিত অপরাধের উত্থান ঘটেছিল, বিশেষত বিদেশী দলগুলোর মদদে। দীর্ঘদিন ধরে মাদকদ্রব্য পাচার বিশেষত "ইয়া বা" মেথামফেটামিন বড়ি পাচার, এর মত অপরাধও ঘটছে। 

পুলিশ পরিসংখ্যান অনুসারে, ২০১০ সালে মেট্রোপলিটন পুলিশ ব্যুরো সবচেয়ে বেশি অভিযোগ পেয়েছিল বাসা-বাড়িতে চুরি সংক্রান্ত, ১২,৩৪৭ টি মামলা এসেছিল সে বছর। এরপরে অবস্থান ছিল মটরসাইকেল চুরির ৫,৫০৪ টি, হামলার ৩,৬৯৪ টি এবং তহবিল তছরূপের ২,৮৩৬ টি মামলা । গুরুতর অপরাধের মধ্যে ১৮৩ টি খুন, ৮১ টি গণধর্ষণ, ২৬৫টি ডাকাতি, ১টি অপহরণ এবং ৯টি অগ্নিসংযোগ মামলা অন্তর্ভুক্ত রয়েছে। রাষ্ট্রের বিরুদ্ধে অপরাধগুলো খুবই সাধারণ ঘটনা ছিল এবং এর মধ্যে ৫৪,০৬৮ টি মাদকদ্রব্য সম্পর্কিত মামলা, পতিতাবৃত্তির সাথে জড়িত ১,২৩৯ টি এবং জুয়ার সাথে সম্পর্কিত ৮,৬৩৪ টি মামলা। বিচার মন্ত্রণালয়ের অফিস অফ জাস্টিস অ্যাফেয়ার্স দ্বারা পরিচালিত ২০০৭ সালের থাইল্যান্ড ক্রাইম ভিকটিম সমীক্ষায় দেখা গেছে যে ২.৭ শতাংশ জরিপকৃত পরিবারের একজন সদস্য অপরাধের শিকার। এর মধ্যে ৯৬.১ শতাংশ সম্পত্তি সংশ্লিষ্ট অপরাধ, ২.৬ শতাংশ জীবন ও ব্যক্তি সম্পর্কিত অপরাধ এবং ১.৪ শতাংশ তথ্য-সম্পর্কিত অপরাধ ছিল। 

ব্যাংককে রাজনৈতিক বিক্ষোভ ও প্রতিরোধ আন্দোলন খুবই সাধারণ বিষয়। ১৯৯২ সাল পর্যন্ত বেশিরভাগ ঘটনা শান্তিপূর্ণ ছিল, তবে ২০০৬ সাল পরবর্তী প্রতিবাদগুলো ধারাবাহিকভাবে প্রায়শই সহিংস হয়ে উঠছে। ২০১০ সালের মার্চ-মে মাসে বিক্ষোভগুলো একটি ক্র্যাকডাউনের মধ্য দিয়ে শেষ হয়েছিল, যেখানে সশস্ত্র ও নিরস্ত্র প্রতিবাদকারী, সুরক্ষা বাহিনী, বেসামরিক নাগরিক এবং সাংবাদিকসহ ৯২ জন নিহত হয়েছিল। ব্যাংককে সন্ত্রাসবাদী হামলার মত ঘটনাও ঘটেছে, বিশেষত ২০১৫ সালে ব্যাংককের ইরাওয়ান ধর্মশালায় বোমা হামলা হয়েছিল এবং ২০০৬–-০৭ নববর্ষের আগের দিনে একাধিক বোমা হামলা হয়েছিল।

ব্যাংককে সড়ক দুর্ঘটনা বড় ধরনের সমস্যা।. ২০১০ সাল শহরটিতে ৩৭,৯৮৫ টি দুর্ঘটনা ঘটেছিল, ফলস্বরূপ ১৬,৬০২ জন আহত এবং ৮ ৪৫৬ জন নিহত হয় এবং আর্থিকভাবে ৪২৬.৪২ মিলিয়ন বাত ক্ষতি হয়। তারপরও, মারাত্মক দুর্ঘটনার হার থাইল্যান্ডের অন্যান্য শহরের তুলনায় খুব কম। ব্যাংককে দেশের সমগ্র সড়ক দুর্ঘটনার ৫০.৯ শতাংশ ঘটে থাকে, তবে মাত্র ৬.২ শতাংশ দুর্ঘটনা আশংকাজনক হয়ে থাকে।. ব্যাংককের পথের কুকুরগুলো অপর একটি জনস্বাস্থ্য বিষয়ক গুরুতর সমস্যার জন্য দায়ী। ধারণা করা হয় প্রায় তিন লক্ষ কুকুর শহরের পথে-ঘাটে ঘোরাঘুরি করে, ব্যাংকক হাসপাতালের জরুরি বিভাগগুলোতে কুকুরেরে কামড়জনিত দূর্ঘটনার চিকিৎসা খুবই সাধারণ ঘটনা। কুকুরগুলোর মধ্যে জলাতংক রোগ বিদ্যমান থাকায়, কুকুকের কামড়জনিত চিকিৎসা নাগরিকদের মারাত্মক বোঝা হয়ে দাঁড়িয়েছে।.

সঠিক অনুচ্ছেদ শিরোনাম কোনটি?
titleA. বিমানবন্দর
titleB. অপরাধ এবং নিরাপত্তা
titleC. আন্তর্জাতিক সম্পর্ক
titleD. স্বাস্থ্যসেবা
উত্তর: titleB
এই লোক সংস্কৃতিটি দিনাজপুর অঞ্চলের সাথে অঙ্গাঅঙ্গিভাাবে জড়িত ৷ তপশিলি জাতি ও তপশিলি উপজাতির সম্প্রদায়ের লোকের মাধ্যমে মূলত এই ধারাটি রক্ষিত ৷ গানেরকথা ও বার্তালাপগুলি হয় স্থানীয় উপভাষা অনুযায়ী ৷ সমগ্র ভাষণই প্রতিযোগীকে তাৎক্ষণিক চিন্তা করে উপস্থাপন করতে হয় যদিও বর্তমানে দলগুলি আগে থেকেই প্রস্তুতি নেয় ৷ তবে বড় সমস্যাটি হলো প্রেক্ষাপট ও গানগুলির লিখিত সংরক্ষণের অভাব ৷

মানহানিকর বা অবৈধ কোনো স্থানীয় ঘটনাকে উপস্থাপন করা ও সচেতনতা বৃদ্ধিই 'খান' এর উদ্দেশ্য ৷ এই সম্প্রদায়ের লোক বংশিহারী ও কুশমণ্ডি অঞ্চলে বেশি দেখা যায় ৷ এই উপস্থাপনাগুলি রাতের বেলা শুরু হয় ও পরদিন ভোর অবধি চলে ৷ বর্তমানে খানরা জেলার বিভিন্ন প্রান্তে ছড়িয়ে আছে ও খান-দল গঠন করেছে ৷ খান এখন ঋতুকালীন উৎসবে পরিণত হয়েছে ৷ গ্রামের লোকের নবান্নের মাসের পর ঘরে মনোরঞ্জনের জন্য ব্যায় করার পরিস্থিতি উপস্থিত হলেই খানের রমরমা দেখা যায় ৷
সঠিক অনুচ্ছেদ শিরোনাম কোনটি?
titleA. গঙ্গারামপুর মহকুমা
titleB. খাঁ/খান সংস্কৃতি
titleC. কৃৃষিভূমি
titleD. আন্তর্জাতিক সীমান্ত
উত্তর: titleB
ধারাবাহিকভাবে পাঁচ সেঞ্চুরি করে টেস্ট রেকর্ড গড়ে জ্যাক ফিঙ্গলটন ও অ্যালান মেলভিলের গড়া রেকর্ড ভঙ্গ করেন। এছাড়াও তিনি ধারাবাহিকভাবে সাতটি টেস্ট অর্ধ-শতক করে জ্যাক রাইডার, প্যাটসি হেনড্রেন, জর্জ হ্যাডলি ও মেলভিলের গড়া যৌথ রেকর্ড অতিক্রম করেন। পরবর্তীতে অ্যান্ডি ফ্লাওয়ার ও শিবনারায়ণ চন্দরপল উইকসের রেকর্ডের সমকক্ষ হন।

ধারাবাহিকভাবে নয় টেস্টে পঞ্চাশোর্ধ্ব রান করেছেন তিনি। এরফলে অ্যালেক স্টুয়ার্ট, ম্যাথু হেইডেন, জ্যাক ক্যালিস, সাইমন ক্যাটিচ ও কুমার সাঙ্গাকারা’র দলে প্রবেশ করেন যারা প্রথম ১২ টেস্টে পঞ্চাশোর্ধ্ব রান করতে পেরেছেন। পরবর্তীতে সুনীল গাভাস্কার ও মার্ক টেলর ও মমিনুল হক এ অর্জনের সাথে শামিল হন।

১৯২৯ সালে ল্যাঙ্কাশায়ার লীগে আর্থার রিচার্ডসনের সর্বাধিকসংখ্যক ১১৯৩ রানের রেকর্ড পরবর্তীতে এভারটন উইকস নিজের করে নিয়েছিলেন। এরপর ১৯৯১ সালে পিটার স্লিপ ল্যাঙ্কাশায়ারের পক্ষে এক মৌসুমে ১,৬২১ রান তুলেন। এরফলে ৪০ বছর আগেকার ল্যাঙ্কাশায়ার লীগে গড়া তার ব্যাটিং রেকর্ড ভঙ্গ হয়ে যায়।

সঠিক অনুচ্ছেদ শিরোনাম কোনটি?
titleA. পরিসংখ্যান
titleB. অবসর
titleC. অর্জনসমূহ
titleD. টেস্ট শতকসমূহ
উত্তর: titleC
১৮৯৮ সালে ১,৯১৮ রান তুলেন। তন্মধ্যে, প্রথম দ্বি-শতক রানের ইনিংস ছিল তার। পরবর্তী শীতকালে লর্ড হকের নেতৃত্বাধীন ইংল্যান্ড দলের সদস্যরূপে দক্ষিণ আফ্রিকা সফরের জন্য আমন্ত্রিত হন।

১৮৯৮-৯৯ মৌসুমে দক্ষিণ আফ্রিকার বিপক্ষে ইংল্যান্ডের সদস্যরূপে প্রথম খেলেন। ১১২ রানের মূল্যবান ইনিংস খেলেন তিনি। ১৮৯৯ সালে ট্রেন্ট ব্রিজ ও লর্ডসে তার প্রথম অ্যাশেজ সিরিজ খেলেন। তবে শীর্ষ পর্যায়ের ব্যাটসম্যান হওয়া স্বত্ত্বেও খেলায় তিনি তেমন সফলতা পাননি।

১৯০১ মৌসুমের প্রথম-শ্রেণীর খেলায় অংশ নিয়ে টিল্ডসলে ৩,০৪১ রান তুলেন। ফলশ্রুতিতে উইজডেনের ১৯০২ সালের সংস্করণে অন্যতম বর্ষসেরা ক্রিকেটাররূপে নির্বাচিত করা হয়। উইজডেন এ প্রসঙ্গে মন্তব্য করে যে, মৌসুমের শুরুর দিকে ওল্ড ট্রাফোর্ডের পিচ অনুপযুক্ত থাকায় তিনি আরও রান তুলতে পারেননি।

১৯০৩-০৪ মৌসুমে অস্ট্রেলিয়া সফরে যান। টেস্ট শতক না পেলেও মেলবোর্ন ক্রিকেট গ্রাউন্ডের অনুষ্ঠিত দ্বিতীয় টেস্টে পোতানো উইকেটে অসাধারণ ইনিংস উপহার দেন। প্রথম ইনিংসে ৯৭ রানে ফেরৎ যান যাতে ইংরেজরা প্রথম দুই দিন ব্যাটিং করে ৩১৫ রান তুলে। তৃতীয় দিন বৃষ্টির কারণে পিচ খেলার অনুপযোগী হলে অস্ট্রেলিয়া ১২২ রানে অল-আউট হয় যাতে ভিক্টর ট্রাম্পার ৭৪ রান তুলেছিলেন। দিন শেষে ইংল্যান্ড ৭৪/৫ করে ও টিল্ডসলে ৪৮ রানে অপরাজিত ছিলেন। চতুর্থ দিন সকালে ৬২ রানে বিদায় নেন তিনি ও ইংল্যান্ডের সংগ্রহ দাঁড়ায় ৯০/৮। ইংল্যান্ড ১০৩ রানে অল-আউট হয় ও পরবর্তীতে অস্ট্রেলিয়া ১১১ রান গুটিয়ে গেলে সফরকারী ইংল্যান্ড দল ১৮৫ রানে জয় পায়। ইংরেজ অধিনায়ক পেলহাম ওয়ার্নার টিল্ডসলের ৬২ রানের প্রসঙ্গে মন্তব্য করেন যে, এ ধরনের বাজে উইকেটে নিশ্চিতরূপেই তিনি সেরা ইনিংসটি খেলেছেন।

১৯০০-এর দশকে উদীয়মান হবসের আবির্ভাব ঘটে। তাস্বত্ত্বেও টিল্ডসলে ব্যাটিং গড়ের প্রায় শীর্ষস্থানে ছিলেন। ১৯০৫ সালের অ্যাশেজ সিরিজে দুই সেঞ্চুরি করে সফলতা লাভ করেন। কিন্তু পরবর্তী বছরগুলোয় টিল্ডসলের খেলার মান ক্রমশঃই অবনতির দিকে যেতে থাকে। ১৯০৯ সালে সর্বশেষ টেস্টে অংশগ্রহণ করেন।

১৯০৬ সালে কেন্ট কাউন্টি চ্যাম্পিয়নশীপের শিরোপা লাভ করে। ঐ দলের বিপক্ষেই তিনি তার নিজস্ব সর্বোচ্চ অপরাজিত ২৯৫ রান তুলেন। তবে অন্যান্য খেলোয়াড়ের চলে যাবার কারণে ত্রি-শতক হাঁকাতে পারেননি তিনি। ১৯০৭ থেকে ১৯১০ সময়কালে রেজি স্পুনারের ব্যবসায়িক দায়বদ্ধতা, আর্চি ম্যাকলারেনের দূর্বল ক্রীড়াশৈলীর কারণে ল্যাঙ্কাশায়ারের সফলতা অনেকাংশেই টিল্ডসলের ব্যাটিংয়ের উপর নির্ভরশীল ছিল।

সঠিক অনুচ্ছেদ শিরোনাম কোনটি?
titleA. মূল্যায়ণ
titleB. অবসর
titleC. টেস্ট ক্রিকেট
titleD. প্রথম বিশ্বযুদ্ধে অংশগ্রহণ
উত্তর: titleC
১৪৯৬ - ১৫০১ খ্রিষ্টাব্দে মাইকেলেঞ্জেলো যখন প্রথমবারের জন্য রোমে বসবাস করছিলেন, এই ভাস্কর্যটি সেই সময়েরই সৃষ্টি। শিল্প-ইতিহাসে এই ভাস্কর্যটির গুরুত্ব আরও বেশি হওয়ার কারণ হল এটি নবজাগরণের যুগে কোনও ইতালীয় ভাস্করের হাতে এই বিষয়বস্তুর উপর তৈরি অন্যতম প্রথম কাজ। ভাস্কর্য শিল্পের বিষয়বস্তু হিসেবে যিশুর মৃত্যুতে শোকার্ত মাতা মেরি'র এই থিমটি তখন উত্তরে ফ্রান্সে যথেষ্ট জনপ্রিয় হলেও ইতালিতে তা তখনও খুব একটা জনপ্রিয় হয়ে ওঠেনি। ফরাসি কার্ডিনাল বিলেরে'র প্রস্তাব হাতে পেয়েই মাইকেলেঞ্জেলো এই কাজে হাত দেন। কিন্তু বিষয়বস্তুটি যে তাকে যথেষ্ট আকর্ষণ করেছিল, তা আমরা বুঝতে পারি, যখন দেখি এই থিমের উপর এই প্রথম কাজটির পরেও একই বিষয়ের উপর তিনি আরও কয়েকটি ভাস্কর্য তৈরি করেন। তবে এখানে মনে রাখা ভালো, মাইকেলেঞ্জেলোর এই রোমীয় পিয়েতা এই বিষয়বস্তুর উপর নবজাগরণের যুগের ইতালিতে তৈরি প্রথম দিকের একটি কাজ হলেও, এর আগেও এই বিষয়বস্তুর উপর ইতালিতে আরও কাজ হয়েছে, যদিও শিল্প সৌকর্য্যের মান বিচার করতে গেলে সেগুলির কোনওটিই মাইকেলেঞ্জেলোর কাজের পাশে উল্লিখিত হওয়ার যোগ্যতা ধরে না। উদাহরণস্বরূপ পাশের চিত্রে প্রদর্শিত পিয়েতা ভাস্কর্যটি লক্ষ করে দেখতে পারেন।

সঠিক অনুচ্ছেদ শিরোনাম কোনটি?
titleA. সৃষ্টির ইতিহাস
titleB. স্থাপনা
titleC. ইতিহাস
titleD. সাম্মানিক
উত্তর: titleC
১৯৯৯ থেকে ২০০৪ সালের মধ্যে লি ২০ বার মহিলাদের এককের শিরোপা জয় করেন। ১৯ বার আইটিএফ এবং একবার ডব্লিউটিএ ট্যুরে যা চীনের ইতিহাসে মহিলাদের মধ্যে ছিল প্রথম।

জানুয়ারি, ২০০৮ সালে তিনি সোয়া তিন বছরের মধ্যে ২য় বারের মতো ডব্লিউটিএ ট্যুর শিরোপা জিতেন। লি ১৯৯৯ সালে পেশাদারী টেনিস খেলোয়াড় হিসেবে মাঠে নামেন। ঐ বছর তিনি চারটি একক প্রতিযোগিতার মধ্যে তিনটিতেই জয়ী হন। তন্মধ্যে, আইটিএফের পরিচালনায়শেনঝেনে ২টি এবং বেলজিয়ামের ওয়েস্টেণ্ডে একটি জিতেন।

মে, ২০০৪ সালে লি র‌্যাংকবিহীন অবস্থায় পুণরায় মাঠে প্রত্যাবর্তন করেন। ঐ মৌসুমে প্রথম ২৬টি খেলায় জয়ী হন তিনি। তিনটি ২৫ হাজার ডলারের এবং একটি ৫০ হাজার ডলারের প্রতিযোগিতার শিরোপা লাভে সক্ষম হন। এর মাধ্যমে তিনি খেলোয়াড়ী জীবনে ১৮তম একক শিরোপা লাভ করেন। আগস্টে ৫০ হাজার ডলারের ব্রঙ্কস্‌ প্রতিযোগিতায় এভজেনিয়া লিনেটস্কায়া'র কাছে সেমি-ফাইনালে হেরে বিদায় নেন লি। কিন্তু দ্বৈত খেলায় লি না তার খেলোয়াড়ী জীবনের ষোড়শ আইটিএফ দ্বৈত প্রতিযোগিতা এবং সর্বসাকুল্যে ১৭ বার জয় করেন।

সঠিক অনুচ্ছেদ শিরোনাম কোনটি?
titleA. শিক্ষা ও সংসার
titleB. গ্র্যান্ড স্ল্যাম ফাইনাল
titleC. খেলোয়াড়ী জীবন
titleD. খেলায় অংশগ্রহণ ও শিরোপা লাভ
উত্তর: titleD
২০১৭ সালের ডিসেম্বর মাসে বাসায় পড়ে গিয়ে কোমর ভেঙে চট্টগ্রাম মেডিকেল কলেজ হাসপাতালে ভর্তি হয়েছিলেন। দীর্ঘদিন ধরে উচ্চ রক্তচাপ, ডায়াবেটিস, হাড়ের ব্যথাসহ নানা রোগে ভোগার পর ২০১৮ সালের ৩রা সেপ্টেম্বর সোমবার ভোররাত ৪টা ৪০ মিনিটে চট্টগ্রাম মেডিকেল কলেজ হাসপাতালে চিকিৎসাধীন অবস্থায় মৃত্যুবরণ করেন একাত্তরের বীরাঙ্গনা রমা চৌধুরী। মৃত্যুকালে তার বয়স হয়েছিল ৭৬ বছর।

সঠিক অনুচ্ছেদ শিরোনাম কোনটি?
titleA. রমা চৌধুরীর সামাজিক আচরন
titleB. ১৯৭১ পরবর্তী পেশা
titleC. মুক্তিযুদ্ধ পরবর্তী সংগ্রাম
titleD. মৃত্যু
উত্তর: titleD
বেগুনি কালেম হাওর, বিল, নলবন ও তৃণপূর্ণ স্রোতহীন জলাভূমিতে বিচরণ করে। যেসব জায়গায় ভাসমান বা অর্ধভাসমান পানা, গুল্ম , লতা, শাপলা ইত্যাদি প্রচুর পরিমাণে রয়েছে সেসব জলাশয় এদের পছন্দের বিচরণস্থল। এছাড়াও লোনা পানির জলাশয়, কাদাভূমি, ধানক্ষেত, বনের ধারে ও মৌসুমী জলাশয়গুলোতেও এরা বিচরণ করতে পারে।

বেগুনি কালেম আবাসিক, পরিযায়ী অথবা খাদ্য থাকা সাপেক্ষে আংশিক পরিযায়ী স্বভাবের। এছাড়া বাসস্থান শুকিয়ে গেলেও এরা আংশিক পরিযান করে। সাধারণত ১০-১০০টির দলে দেখা যায়। তবে প্রজনন মৌসুমে জোড়ায় জোড়ায় অথবা ছোট দলে বিচরণ করে। এসব দলে বেশ কয়েকটি প্রজননক্ষম পুরুষ ও স্ত্রী সদস্য থাকে। এসব দলে অপ্রাপ্তবয়স্ক কালেমও থাকতে পারে। ভোরে ও সন্ধ্যায় এদের ডাকাডাকি ও গতিবিধি বেড়ে যায়। অন্যসব জলচর পাখির (যেমন, পাতি কুট) পাখির সাথে মিলে এরা খাবার খুঁজে বেড়ায়। এরা উড়তে পছন্দ করে না, তবে উড়ে অনেকদূর পর্যন্ত যেতে সক্ষম। এরা খুব ভাল সাঁতারু। এদের পা লিপ্তপদ না হলেও এরা সেই তুলনায় চমৎকার সাঁতার কাটতে পারে।

সঠিক অনুচ্ছেদ শিরোনাম কোনটি?
titleA. বিচরণ
titleB. স্বভাব
titleC. শ্রেণীবিন্যাস ও উপপ্রজাতি
titleD. বিবরণ
উত্তর: titleA
মহাভারত রচনা সম্পূর্ণ হলে ব্যাসদেব এই কাব্য তার পুত্র শুকদেবকে দিয়ে অধ্যয়ন করান, পরে শিষ্য পরম্পরায় গ্রন্থটি বৈশম্পায়ন, পৈল, জৈমিনি, অসিত-দেবল প্রভৃতি ঋষি দ্বারা পঠিত হয়। শুকদেব এই গ্রন্থটির কাহিনি গন্ধর্ব, যক্ষ ও রাক্ষসদের মধ্যে, দেবর্ষি নারদ দেবতাদের মধ্যে ও অসিত-দেবল পিতৃদের মধ্যে প্রচারিত করেন। বৈশম্পায়ন এই কাহিনিটি প্রথম মনুষ্যদের মধ্যে 'ভারত' নামে প্রচার করেন। অর্জুনের প্রপৌত্র মহারাজ জন্মেজয়ের মহাযজ্ঞে ঋষি বৈশম্পায়ন ওই কাহিনি জন্মেজয় সহ সৌতি এবং উপস্থিত মুনি-ঋষিদের শোনান।

একদা সম্রাট পরীক্ষিৎ তক্ষক নাগের দংশনে মারা গেলে ক্রোধের বশে পরীক্ষিৎপুত্র জনমেজয় বিশ্বের সমস্ত সাপেদের ধ্বংস করবার পণ নিয়ে সর্পযজ্ঞের আয়োজন করেন। কিন্তু তক্ষকের অনুরোধে আস্তিক মুনি এই যজ্ঞ পণ্ড করে দেন। জনমেজয়ের অনুতাপ হয় ও পাপ খণ্ডন করতে অশ্বমেধ যজ্ঞের আয়োজন করেন। কিন্তু, কলিযুগে অশ্বমেধ যজ্ঞ করা অনর্থের কারণ মনে করে দেবরাজ ইন্দ্র ছল করে এই যজ্ঞও নষ্ট করেন ও জনমেজয়ের ওপর ব্রহ্মহত্যার পাপ পড়ে। এই মহাপাপের প্রায়শ্চিত্ত করতে তিনি ব্যাসদেবের পরামর্শ মতো ঋষি বৈশম্পায়নের কাছ থেকে পবিত্র মহাভারতের কাহিনি শ্রবণ করে পাপমুক্ত হন। পরে ঐ যজ্ঞে উপস্থিত গল্পকথক উগ্রশ্রবা সৌতি কাহিনিটি শুনে তা নৈমিষারণ্যে যজ্ঞরত শৌনক ও অন্যান্য মুনিদের শোনান। এইরূপে মনুষ্যসমাজে মহাভারতের কাহিনি প্রচারিত হয়।

সঠিক অনুচ্ছেদ শিরোনাম কোনটি?
titleA. সটীক সংস্করণ
titleB. গ্রন্থ প্রচার
titleC. কুরুক্ষেত্রের যুদ্ধ
titleD. সংক্ষিপ্ত কাহিনি
উত্তর: titleB
২০০৮ সালের ১০ অক্টোবর প্রণব মুখোপাধ্যায় ও ইউএস সেক্রেটারি অফ স্টেট কন্ডোলিজা রাইস সেকশন ১২৩ চুক্তি সই করেন। তিনি আন্তর্জাতিক অর্থভাণ্ডার, বিশ্ব ব্যাংক, এশীয় উন্নয়ন ব্যাংক ও আফ্রিকান উন্নয়ন ব্যাংকের বোর্ড অফ গভর্নরসের সদস্য।

১৯৮৪ সালে প্রণব মুখোপাধ্যায় আন্তর্জাতিক অর্থভাণ্ডার ও বিশ্বব্যাংকের সঙ্গে সংযুক্ত গ্রুপ অফ টোয়েন্টিফোরের সভাপতিত্ব করেন। ১৯৯৫ সালের মে থেকে নভেম্বর মাস পর্যন্ত তিনি সার্ক মন্ত্রিপরিষদ সম্মেলনেও সভাপতিত্ব করেছিলেন।

সঠিক অনুচ্ছেদ শিরোনাম কোনটি?
titleA. বিদেশমন্ত্রী: অক্টোবর ২০০৬
titleB. আন্তর্জাতিক ভূমিকা
titleC. সম্মাননা
titleD. অর্থমন্ত্রী
উত্তর: titleB
১২৯৮ সালে মার্কো পোলো যখন ভেনিসে ফিরলেন তখন ভেনিসের সাথে জেনোয়ার (বর্তমানে ইতালির উত্তর-পশ্চিমে অবস্থিত একটি বড় শহর) যুদ্ধ চলছিল। জেনোয়ার এডমিরাল ল্যাম্বা ডি’ওরি ভেনিসিয়ান একটি জাহাজ ক্রোক করে এবং এর সকল ক্রু ও যাত্রিদের বন্দি করেন। তাদের মধ্যে মার্কো পোলোও ছিলেন। কয়েক মাস ধরে জেলে বন্দি থাকাকালীন আর একজন বন্দি রুস্টচিলো দা পিসাকে তিনি তার ভ্রমনের অভিজ্ঞতা খুলে বলেন। পরবর্তীতে রুস্টচিলো দা পিসা মার্কো পোলোর ভ্রমনের অভিজ্ঞতার সাথে তার নিজের এবং চীন সম্পর্কে শোনা অন্যান্য গল্প একত্রিত এবং সংকলিত করে সেই সংকলনের একটি বই বের করেন যার নাম ছিল “দ্যা ট্রাভেলস অফ মার্কো পোলো” এই বইয়ে মার্কো পোলোর এশিয়া হয়ে চীন যাবার গল্প ছিল যা ইউরোপীয়ানদের মধ্যে ব্যাপক সাড়া ফেলে দেয় এবং এশিয়া ও আরো দূরবর্তী পূর্ব এশিয়া যেমন চীন ও জাপান সম্পর্কে ইউরোপীয়ানদের আগ্রহী করে তোলে।

মার্কো পোলো ১২৯৯ সালের আগস্ট মাসে বন্দিদশা থেকে মুক্তি পান এবং ভেনিসে ফিরে যান যেখানকার কন্ট্রাডা সান গিয়োভানি শহরে তার বাবা এবং চাচা বৃহৎ আকারের একটি কোম্পানি কিনে রেখেছিল। তাদের সেই কোম্পানি ব্যবসা চালিয়ে যাওয়ার সাথে সাথে মার্কো পোলোও অনেক বিত্তশালি হয়ে ওঠেন। তিনি এশিয়া এবং চীন অভিমুখে অনেক অভিযান পরিচালনার জন্য অর্থায়ন করেছিলেন কিন্তু নিজে আর কখনো ভেনিস ত্যাগ করেন নি। ১৩০০ সালে ভেনিসিয়ান ব্যবসায়ী ভিতাল বাদোরের মেয়ে দান্তা বাদোরকে বিয়ে করেন।

সঠিক অনুচ্ছেদ শিরোনাম কোনটি?
titleA. জেনোয়ায় বন্দিদশা
titleB. ভ্রমন পথ
titleC. প্রারম্ভিক জীবন
titleD. মৃত্যু
উত্তর: titleA